SHBA: Shtohen vendet e punës, papunësia bie
Raporti amerikan është në kontrast të theksuar me atë të Evropës, ku pritet që papunësia të kapë 12.2%.
Ekonomia ameriakane vazhdon to jetë në ngritje. Megjithë shkurtimet e thalla qeveritare, bizneset amerikane morën në punë në muajin prill më shumë njerëz nga sa pritej. Qeveria gjithashtu rishikoi shifrat për muajit shkurt dhe mars dhe rezultoi se numri i vendeve të reja të punës ishte më i madh, gjë që e uli papunësinë në 7.5 përqind, niveli më i ulët që nga muaji dhjetor i vitit 2008. Punëdhënësit shtuan 165 mijë vende pune në prill, duke i siguruar kështu investitorët se mëkëmbja ekonomike në Amerikë vazhdon. Në Wall Street çmimet e aksioneve u ngritën dhe indeksi Dow Jones kapi për pak minuta shifër rekord. Optimizimit iu shtua edhe lajmi i Departamentit të Punës se gjatë dy muajve të mëparshëm ishin hapur 114 mijë vende pune më shumë nga sa ishte njoftuar më parë. Jeff Macke, redaktor i Yahoo Finance thotë se tregu i punës do të ishte dhe më i fortë nëse nuk do të kishte shkurtime në pozitat qeveritare. Marrja në punë në prill ishte në të gjithë sektorët e ekonomisë, me përjashtim të manifakturës që nuk shënoi rritje. Megjithëse 85 miliardë dollarë shkurtime në shpenzimet qeveritare mund ta ngadalësojnë ekonominë, kryekonomistja e Societe Generale, Aneta Markowska, shikon përparim të qendrueshëm gjatë vitit 2013. Një sondazh i ri i Shoqatës Kombëtare të Ekonomisë së Biznesit tregon se 40 përqind e punëdhënësve kanë në plan të zgjerojnë bizneset këtë vit, thotë presidenti i saj Ken Simonson. Raporti amerikan i punësimit është në kontrast të theksuar me atë të Evropës. Të premten, Bashkimi Everopian tha se rritja ekonomike në 17 vendet e eurozonës pritet të ngadalësohet gjysmë përqind këtë vit, duke e çuar papunësinë në 12.2 përqind. Për vendet me borxhe të mëdha si Greqia dhe Spanja, papunësia parashikohet të kapë shifrën 27 përqind.